钦定古今图书集成/明伦汇编/氏族典/第364卷 > 《廖用贤尚友录》 > 阴嵩
## 钦定古今图书集成/明伦汇编/氏族典/第364卷 > 《廖用贤尚友录》 > 阴嵩

按《后汉书阴识传》：“识弟兴，素与从兄嵩不相能，然敬
其威重。兴疾病，帝亲临问以政事及群臣能不。兴顿
首曰：‘臣愚不足以知之。然伏见议郎席广、谒者阴嵩，
并经行明深，逾于公卿。兴没后，帝思其言，遂擢广为
光禄勋，嵩为中郎将，监羽林十馀年，以谨敕见幸。显
宗即位，拜长乐卫尉，迁执金吾’。”